กรมพัฒนาที่ดิน เปิดบ้านจัดงาน ฟื้นฟูปฐพี 56 ปี หวัง PR 14 หน่วยงาน
พด. จัดงานเนื่องในโอกาสครบรอบ 56 ปี ในหัวข้อ ฟื้นฟูปฐพี 56 ปี กรมพัฒนาที่ดิน เปิดบ้านประชาสัมพันธ์หน่วยงานส่วนกลาง 14 หน่วยงาน เน้นกิจกรรมที่สร้างความสัมพันธ์ของบุคลากรพัฒนาทักษะเจ้าหน้าที่ในการทำงานให้มีประสิทธิภาพมากยิ่งขึ้น ในวันที่ 23 - 24 พ.ค.นี้,นางสาวเบญจพร ชาครานนท์ อธิบดีกรมพัฒนาที่ดิน เปิดเผยว่า เนื่องในโอกาสวันสถาปนากรมพัฒนาที่ดิน ครบรอบ 56 ปี จึงได้กำหนดจัดงานวันคล้ายวันสถาปนากรมพัฒนาที่ดิน ในหัวข้อ ฟื้นฟูปฐพี 56 ปี กรมพัฒนาที่ดิน ระหว่างวันที่ 23 - 24 พ.ค. ณ บริเวณสนามหญ้าหน้ากรมฯ มีเจ้าหน้าที่ส่วนกลางและส่วนภูมิภาคร่วมงานกว่า 2,300 คน โดยนายกฤษฎา บุญราช รมว.เกษตรและสหกรณ์ เป็นประธานในพิธีเปิด เมื่อวันที่ 23 พ.ค.62 พร้อมปาฐกถาพิเศษ การปรับบทบาทและภารกิจของหน่วยงานและบุคลากรสังกัดกระทรวงเกษตรและสหกรณ์ รูปแบบการจัดงานเป็นการเปิดบ้าน เยือนเหย้าชาวดิน เพื่อประชาสัมพันธ์หน่วยงานต่างๆ 14 หน่วยงานในสำนักส่วนกลาง เพื่อบริการให้ความรู้ในเรื่องที่เกี่ยวกับระเบียบและข้อปฏิบัติต่างๆ แก่เจ้าหน้าที่ของกรมพัฒนาที่ดินที่ปฏิบัติงานอยู่ในส่วนภูมิภาค ทั่วประเทศ,นายกฤษฎา กล่าวว่า กรมพัฒนาที่ดิน เป็นหน่วยงานที่มีบทบาทสำคัญทางวิชาการด้านการพัฒนาที่ดิน และทรัพยากรดินทางการเกษตร เพื่อให้ภาคการเกษตรได้ใช้ประโยชน์ที่ดินได้อย่างมีประสิทธิภาพสูงสุด เพื่อคุณภาพชีวิตที่ดีขึ้น รวมทั้งการบูรณาการร่วมกับหน่วยงานด้านนโยบายของกระทรวงเกษตรฯ โดยเฉพาะความเป็นผู้นำด้านเทคโนโลยีสารสนเทศ การใช้แผนที่เพื่อการบริหารจัดการเชิงรุก Agri-Map ซึ่งจะนำไปสู่การกำหนดพื้นที่และเป้าหมายการผลิตที่สอดคล้องกับการตลาด รวมทั้งการเพิ่มผลผลิตด้านปริมาณและคุณภาพ และลดต้นทุนการผลิต โดยใช้นวัตกรรมด้านดิน น้ำ พืช ปุ๋ย จุลินทรีย์ ที่ถูกนำมาบริหารจัดการอย่างสมดุลและครบวงจร การผลิตตั้งแต่ต้นทางจนถึงปลายทาง การสนับสนุนให้เกษตรกรมีช่องทางจำหน่ายผลผลิตโดยกลไกตลาดนำการผลิตนั้น ทางฝั่งของการผลิต ถือว่ามีความสำคัญเป็นอย่างยิ่ง โดยคำนึงถึงความปลอดภัยสุขภาพของผู้ผลิต ผู้บริโภค และรักษาสิ่งแวดล้อมด้วย,ดังนั้นตามภารกิจหน้าที่ความรับผิดชอบของกรมพัฒนาที่ดิน ก็เป็นที่ประจักษ์แก่เกษตรกรในการนำไปแก้ไข ปรับปรุง ฟื้นฟูบำรุงดิน และป้องกันการชะล้างพังทลายของดิน โดยใช้เครือข่ายหมอดินอาสา เครือข่ายกลุ่มเกษตรกร นอกจากนี้ การสนองงานโครงการพระราชดำริด้านการพัฒนาที่ดินของกรมฯ ทราบว่าได้ดำเนินการด้วยดีมาตลอด การปฏิบัติหน้าที่ของกรมพัฒนาที่ดิน จะบรรลุผลสำเร็จลงได้ก็ด้วยความรัก ความสามัคคี ความเสียสละ ความมุ่งมั่น ของข้าราชการ และเจ้าหน้าที่ทุกระดับ ซึ่งความท้าทายนี้จะเป็นแรงผลักดันให้พวกเราได้ร่วมแรงร่วมใจกันอย่างแข็งขัน เพื่อให้งานพัฒนาที่ดินของประเทศเจริญก้าวหน้าสืบไป,กิจกรรมภายในงานประกอบด้วย พิธีมอบรางวัลผลงานดีเด่น มอบทุนการศึกษามูลนิธิพัฒนาที่ดินสงเคราะห์ และทุนการศึกษาสหกรณ์ออมทรัพย์กรมพัฒนาที่ดิน จำกัด และ Kick off เปิดตัวบัตรดินดี (ID Din Dee) เฉลิมพระเกียรติเนื่องในโอกาสมหามงคลพระราชพิธีบรมราชาภิเษก และมอบบัตรดินดีให้กับผู้อำนวยการสำนักงานพัฒนาที่ดิน เขต 1 – 12 เพื่อนำบัตรดินดี จำนวน 100,000 ใบ ส่งมอบให้กับเกษตรกร ทั้ง 77 จังหวัดทั่วประเทศ นิทรรศการภารกิจของกรมพัฒนาที่ดิน การเสวนา 10 หัวข้อดังนี้ 1. วิสัยทัศน์ เป้าหมาย และพันธกิจของกรมฯ 2. การพัฒนาองค์กร 3. การอนุรักษ์ดินและน้ำ 4. ความอุดมสมบูรณ์ของดิน 5. เกษตรอินทรีย์ 6. ป่าไม้ถาวร และความลาดชัน 35 เปอร์เซ็นต์ เขตเขาและภูเขา 7. Zoning by Agri-Map 8. การบริหารจัดการน้ำ 9. การพัฒนาที่ดินแบบเกษตรอัจฉริยะ และ 10. การเปลี่ยนแปลงสภาพภูมิอากาศ,การแข่งขันโต้วาที 3 หัวข้อ คือ มีชีวิตอยู่ในกรุงกับมลพิษ ดีกว่ามีชีวิตที่เงียบเหงาในชนบท, มรดกที่ได้มา ดินนาดีกว่าดินไร่ และ ชีวิต 4.0 ดีกว่า 0.4 จริงหรือไม่ กิจกรรมกลุ่มสัมพันธ์ การประกวด LDDs Got Talent และวันที่ 24 พฤษภาคม 2562 ตั้งแต่เวลา 08.30 – 12.00 น. จะได้พบกับกิจกรรมเปิดบ้านแลกเปลี่ยนเรียนรู้ เยือนเหย้าชาวดิน กิจกรรมบรรยายพิเศษและเสาวนาวิชาการ เรื่อง หยุดการชะล้างพังทลายของดิน ทำมาหากินได้ยั่งยืน Stop Soil Erosion, Save Our Future ทั้งนี้ขอเชิญชวนร่วมบริจาคเงินสมทบทุน มูลนิธิโรงพยาบาลสมเด็จพระยุพราช เพื่อจัดซื้อเครื่องมือแพทย์ให้แก่โรงพยาบาลท้องถิ่นห่างไกลและทุรกันดาร.
พด. จัดงานเนื่องในโอกาสครบรอบ 56 ปี ในหัวข้อ ฟื้นฟูปฐพี 56 ปี กรมพัฒนาที่ดิน เปิดบ้านประชาสัมพันธ์หน่วยงานส่วนกลาง 14หน่วยงาน เน้นกิจกรรมที่สร้างความสัมพันธ์ของบุคลากรพัฒนาทักษะเจ้าหน้าที่
กรมพัฒนาที่ดิน,พด.ครบ56ปี,ฟื้นฟูปฐพี 56,เบญจพร ชาครานนท์,ข่าวทั่วไป